See  asutamine ei sündinud takistusteta, vaid saavutati võideldes, kuna kohtu- ja siseminister keelas alul ühingu registreerimise ja alles hilissügisel sellele järgnev riigikohtuprotsess tõi kaasa riikliku tunnustuse. Seda on omal ajal ajakirjanduses nii mitmekülgselt valgustatud, et ta peaks olema üldiselt tuttav. Sellest kõigest hoolimata me ei lasknud suve mööduda kasutamatult, vaid rentisime Kakumäe poolsaarel Oti talu mereranna ja suvila, kus vaikses sõpraderingis ikkagi võisime tegeleda vabakehakultuuriga. Pärast  ühingu ametlikku registreerimist kindlustasime endid juba ka talvekuiks, kasutades kord nädalas "Basseini" ruume, võimaldades seega meie ühingu ja ta liikmete järjekindla vahetpidamatu arengu.